Bitkub ยัน! วิกฤตกระดาน FTX ไม่กระทบสินทรัพย์ดิจิทัลลูกค้า
Bitkub Exchange ยืนยันไม่มีความเกี่ยวของกับวิกฤตกระดานซื้อขาย FTX ในต่างประเทศ ย้ำไม่กระทบสินทรัพย์ดิจิทัลของลูกค้าแน่นอน
Bitkub Exchange ยืนยันไม่มีความเกี่ยวของกับวิกฤตกระดานซื้อขาย FTX ในต่างประเทศ ย้ำไม่กระทบสินทรัพย์ดิจิทัลของลูกค้าแน่นอน
10 พ.ย. 2565

บริษัท บิทคับ ออนไลน์ จำกัด หรือ Bitkub Exchange ออกประกาศเนื่องจากเหตุการณ์ที่เกี่ยวข้องกับกระดานซื้อขาย FTX ที่เกิดขึ้นในต่างประเทศได้สร้างความสับสนและความไม่มั่นใจให้กับนักลงทุนทั่วโลก ทางบริษัทฯขอยืนยันว่าเหตุการณ์ดังกล่าวไม่มีผลกระทบต่อสินทรัพย์ของลูกค้าที่อยู่ในความดูแลของบริษัท เนื่องจากบริษัทไม่ได้มีความเกี่ยวข้องทางธุรกิจหรือนิติสัมพันธ์ใดๆ กับ FTX
ทั้งนี้สินทรัพย์ดิจิทัลของลูกค้าทุกรายถูกเก็บรักษาไว้อย่างปลอดภัย โดยทางบริษัทประกอบธุรกิจและดำเนินงานตามนโยบายการจัดเก็บสินทรัพย์ดิจิทัลตามกฎหมายอย่างเคร่งครัด และไม่มีนโยบายนำสินทรัพย์ดิจิทัลของลูกค้าไปหาผลประโยชน์ใดๆ ทั้งสิ้น รวมถึงไม่มีนโยบายนำเงินฝากของลูกค้าไปหาประโยชน์อื่นใดนอกจากการฝากไว้ที่ธนาคารเท่านั้น
อย่างไรก็ตามโปรดมั่นใจได้ว่าการประกอบธุรกิจของบริษัทดำเนินไปอย่างปกติและการฝากถอนสินทรัพย์ทุกประเภทยังสามารถดำเนินการได้ตามปกติภายใต้การดูแลตามนโยบายของบริษัท